Mohammad Naiem Durani

Mohammad Naiem Durani (født 6. august 1974) er en funksjonshemmet friidrettsutøver fra Afghanistan, som konkurrerer i klassen F44, som er én av klassene for utøvere med amputasjon under kneet, eller redusert funksjonsevne i en eller begge bein. Hans fremste internasjonale meritt er 8.-plass i diskos ved Asian Para Games 2014.

Idrettskarriere 
2014
Durani deltok ved Asian Para Games 2014, der han kom på 8.-plass i diskos og 12.-plass i lengdehopp. 

2016
Han deltok ved Paralympiske sommerleker 2016 i Rio de Janeiro. Der satte han personlig rekord i spydkast, med 26,51 meter, og kom der på 16.-plass i klassen F42/43/44. Imidlertid testet han positivt på doping under en dopingtest under Paralympics, på stoffet 19-norandrosteron, og ble diskvalifisert og utestengt i 4 år fram til september 2020. Som landets eneste deltaker ved disse paralympiske lekene var han også flaggbærer ved åpningsseremonien.

Referanser

Eksterne lenker 
  IPC - Mohammad Naiem Durani
  Rio 2016 - Mohammad Naiem Durani 

Afghanske friidrettsutøvere
Afghanske handikappidrettsutøvere
Deltakere for Afghanistan under Paralympiske sommerleker 2016
Fødsler i 1974
Dopingsaker i friidrett